PMIndiaData/PMIndiaSum huggingface dataset:
পিএম ইন্দিয়াগী লোল ময়ামগী ওইবা ৱেবসাইৎ হৌজিক লোল ১৩দা ফংবীরগনি

অসামীজ অমসুং মণিপুরী লোনগী ওইবা প্রধানমন্ত্রীগী ওফিসিএল ৱেবসাইৎ হৌদোক্লে মণিপুরী অমসুং অসামীজ লোনগী ওইবা প্রধানমন্ত্রী শ্রী নরেন্দ্র মোদীগী ওফিসিএল ৱেবসাইৎ, www.pmindia.gov.in ঙসি হৌদোক্লে। ৱেবসাইৎ অসি হৌজিক মণিপুরী অমসুং অসামীজদা রাজ্য অনি অসিগী মীয়াম্গী অনিংবগী মতুং ইন্না ফংবীরগনি। ঙসি হৌদোকখিবা অসিগা লোইননা পিএমইন্দিয়া ৱেবসাইৎ অসি হৌজিক লম লমগী লোন ১১ হায়বদি অসামীজ, বেঙ্গালী, গুজরাতী, কন্নড়, মলায়ালম. মণিপুরী, মরাথী, উরিয়া, পঞ্জাবী, তমিল অমসুং তেলুগুগা লোইননা ইংলিশ অমসুং হিন্দীদা ফংলে। লম-লমগী লোন তরামাথোইগী ৱেবসাইৎ মখাগী লিঙ্কশিং অসিদগী ফংবীগনিঃ Assamese: https://www.pmindia.gov.in/asm/ Bengali: https://www.pmindia.gov.in/bn/ Gujarati: https://www.pmindia.gov.in/gu/ Kannada: https://www.pmindia.gov.in/kn/ Marathi: https://www.pmindia.gov.in/mr/ Malayalam: https://www.pmindia.gov.in/ml/ Manipuri: https://www.pmindia.gov.in/mni/ Odia: https://www.pmindia.gov.in/ory/ Punjabi: https://www.pmindia.gov.in/pa/ Tamil: https://www.pmindia.gov.in/ta/ Telugu: https://www.pmindia.gov.in/te/ থৌরাং অসি প্রধানমন্ত্রী শ্রী নরেন্দ্র মোদীগী মীয়ামদা য়ৌশিনবা ঙম্নবা অমসুং মখোয় মখোয়গী লোন্দা মাগা পাউ ফাওনবা ঙম্ননবা পাইখৎপা খোংথাংগী শরুক অমনি। মসিনা প্রধানমন্ত্রী অমসুং লৈবাক অসিগী মফম পুম্নমক্কী মীয়ামগগী মরক্তা মখোয়গী য়াইফ-থৌরাং অমসুং চাওখৎ-থৌরাংগী মতাংদা ৱারি-ৱাতাই তৌবা হেনগৎহল্লগনি হায়বগী থাজবা থম্লি।
প্রধানমন্ত্রীনা দ্বারকাদা ইন্দিয়া ইন্তর্নেসনেল কনভেন্সন এন্দ এক্সপো সেন্তর শানবা উরেপ-উয়ুং তমখ্রে

ঙসি প্রধানমন্ত্রীনা নই দিল্লীগী দ্বারকাদা ইন্দিয়া ইন্তর্নেসনেল কনভেন্সন এন্দ এক্সপো সেন্তর ( আই.আই.সি.সি.) শানবা উরেপ–উয়ুং তমখ্রে। থৌরম অদুদা প্রধান মন্ত্রীনা হায়খি, মসিগী সেন্তর অসিনা ভারতকী শেন-থুমগী চাউখৎপা, ইনাকখুল্লবা কলচর অমসুং ঐখোয়না অকোইবগী ফিবম ঙাক্নবা হোৎনরিবশিং উবা ফংলগনি। মসি ভারত সরকারনা মালেমগী থাক্কী মচাক-মথুম শেমগৎনবা অমসুং ললোন-ইতিক তৌবা লাইহন্নবা থম্লিবা পান্দমগী শরুক অমনি। লৈবাক অসি চাউখৎনবা মমাংদা অমুক্তা পায়খৎত্রিবা প্রোজেকশিং কেন্দ্র সরকারনা মতৌ করম্না পায়খৎপগে হায়বা প্রধান মন্ত্রীনা পাউদমখি। মসিগী মতাংদা মহাক্না হায়খি, খ্বাইদগী শাংবা গ্যাস পাইপলাইন, খ্বাইদগী চাউবা মোবাইল ফোন শাফম য়ুনিত অমসুং য়ুমথোং খুদিংদা মৈ ফংহনবা য়াউনা থবক কয়া পায়খৎলে। মসি অনৌবা ভারতকী হৈ-শিংবা, তৌবা ঙম্বা অমসুং খোংজেল অদু উৎথোকপনি। প্রধান মন্ত্রীনা হায়খি, মালেমগী লৈবাক কয়াদা অচৌবা কনফরেন্স পাংথোক্নবা ফজনা শেমগৎলে। মসিগী মতাংদা মতম খরা ভারতনা খনখিদে। হৌজিক অহোংবা লাক্লে হায়না মহাক্না মখা তাখি। প্রধান মন্ত্রীনা হায়খি, চহি কয়া চংনা য়াম্না শীনবা লাংবা অমসুং লোইশঙ কয়ানা থবক তৌরকপদগী লৈবাক অসি চাউখৎলকপনি। মতম চানা ৱারেপ লৌবা অমসুং মদু থিন্থবা তৌদনা থবক ওইনা পায়খৎপা অসি য়াম্না মরুওই। মসিগী মতাংদা হন্দক পব্লিক সেক্তর বেঙ্কশিং পুনশিন্নবা ৱারেপ লৌখিবা অদু প্রধান মন্ত্রীনা পনখি। মহাক্না হায়খি, মসিগী থবক অসি চহি ২০ হেন্না খন্দুনা লাকখি অদুবু থবক ওইনদি পাংথোকখিদে। অদুবু সরকার অসি লৈবাক্কী য়াইফনবা অরুবা ৱারেপ লৌবদা লৈদুনা চেনখিদে। লৈবাক্কী য়াইফনবা মাংদা থমদুনা থবক তৌবদগী হৌখিবা চহি ৪ অসিদা ফনা য়াম্না চাউখৎলে। লৈবাক্কী য়াইফনবা অরুবা ৱারেপ লৌবগী থবক মখা চৎথখিগনি। শিংনবা কয়া লৈরবসু ইকনোমী অসি মরা চেৎলি। ললোন-ইতিক তৌবদা লাইহনবগী থবক অসি জিলাগী থাক্তা পায়খৎনবা মহাক্কী সরকারনা থবক পায়খৎলি।
পরিক্ষা পে চর্চা – মহৈরোইশিংগা লোইননা প্রধানমন্ত্রীগী ইন্তরেক্তিব সেসন

ঙসি প্রধানমন্ত্রী শ্রী নরেন্দ্র মোদীনা পরিক্ষাশিংগা মরী লৈনবা হিরমদা মহৈরোইশিংগা লোইননা তাউন হোল সেসন অমা পাংথোকখ্রে । ন্যু দিল্লিগী তালকাতোরা স্তেদিয়মদা পাংথোকপা থৌরম অদুদা মহাক্না মহৈরোইশিংগী ৱাহংশিং অদু তাখি । তোঙান তোঙানবা তেলেভিজন ন্যুজ চেনেলশিং, নরেন্দ্র মোদী মোবাইল এপ্লিকেসন অমসুং মাইগোভ প্লেতফোর্মগী খুত্থাংদশু মহৈরোইশিংনা মফমদা ৱাহং কয়া হংখি । ৱারি শান্নবা অদু হৌদোক্লদুনা, মহাক্না তাউন হোলদা লাক্লিবা অসি মহৈরোইশিংগী মরূপ অমগুম, মখোয়গী মমা মপাগুম্না অমসুং ইমুং মনুংগুম্না লাকপনি হায়না মহাক্না ফোংদোকখি । তোঙান তোঙানবা প্লেতফোর্মশিংগী খুত্থাংদা লৈবাক্কী তোঙন তোঙানবা মফমশিংদা, মীওই কোতী ১০ হেনবগী মথক্তা ৱারি শান্নখ্রে হায়না মহাক্না হায়খি । ঙসি ফাওবা মফমদা মহৈরোই অমা ওইবগী মগুণশিং অদু চেলহনবিরিবা অদুগুম্লবা মহাক মশামক্কী ওজাশিং অদুবু মহাক্না থাগৎচখি । মহাক্না মীপুম খুদিংমকপু মখোয় মশাদা য়াওরিবা মহৈরোই ওইবগী মগুণ অদু হিংহন্দুনা থম্নবা কন্না হায়খি । পুং অনিমুক চ্ত্থখিবা থৌরম অদুগী মনুংদা, প্রধানমন্ত্রীনা চমম্নবা, ইখৌ লাংবা, পুক্নিং চংবা, অকনবা ইথিল, মমা মপাশিংনা থম্লিবা থাজবা অমসুং ওজাশিংগী থৌদাং য়াওনা পাক চাওরবা হিরমশিংদা হংলকপা ৱাহংশিং তাখি । মহাক্কী পাওখুমশিং অদু মমুৎ তানা খংবা, পুক্নিংগী ওইবা অমসুং তোঙান তোঙানবা শুগাইনা তাক্লবা খুদমশিংনা লৈতেংখি । পরিক্ষাগী লাংতক্নবা অদু কোকহনবদা ইশানা ইশাবু থাজবগী মরুওইবা অদু খংহন্নবা মহাক্না স্বামি বিবেকানন্দগী ৱাফমশিং পনখি । শিবা য়ানা শোক্লবা মতুং থা তরামাথোইগী লৈরগা হৌজিক চৎথরিবা ৱিন্তর ওলেম্পিক গেম্সতা শেঞ্জেংগী তকমান ফংলবা অদুগুম্লবা কানাদাগী স্নোবোর্দর মার্ক মেকমোরিসকী খুদম মহাক্না পীখি । পুক্নিং চংবগী হিরমদা প্রধানমন্ত্রীনা রেদিও প্রোগ্রাম মন কী বাত্তা অফাওবা ক্রিকেত শান্নরোই সচিন তেন্দুলকরগী পাওতাক অদু নৌহৌনা নিংশিংখি । মহাক্না হৌজিক শান্নরিবা বোল অদু খক্তদা মীৎয়েং থম্মী অমসুং হৌখ্রবা অমসুং লাক্কদবা অদুগী খল্লুদে হায়না তেন্দুলকরনা ফোংদোকখি । যোগনা পুক্নিং চংবা হেঙ্গৎহনবদা মতেং ওইগনি হায়নশু প্রধানমন্ত্রীনা ফোংদোকখি । অকনবা ইথিলগী হিরমদা প্রধানমন্ত্রীনা “প্রতিসপর্ধা”(ইশাবু অতোপ্পগা চাংদম্নবা) অদুদগী “অনুসপর্ধা” (ইশানা ইশাবু চাংদম্নবা)গী মরুওইবা অদু ফোংদোকখি । কনাগুম্বা অমনা মমাংদা হান্ননা ফংখিবা অদুদগী হেন্না অফবা ওইনবা হোৎনগদবনি হায়না মহাক্না হায়খি । মমা মপা খুদিংমক্না মহাক্কী মচাগীদমক কৎথোক্লিবা অদু পল্লদুনা সমাজদা ইজৎকী ওইবা ৱাফম অমগীদমক মখোয়গী মচাশিং অদু এচিবমেন্ত ওইহন্দনবা প্রধানমন্ত্রীনা কন্না হায়খি । অঙাং খুদিংমক তোপ তোপ্পা হৈথোই-শিংথোইবা য়াওজরকই হায়না মহাক্না হায়খি । মহৈরোই অমগী পুন্সিদা বুদ্ধিগী মহৈ অমসুং মথুম মরাং হৌবগী মহৈ অনিমক্কী মরুওইবা অদু শন্দোক্না তাকখি । মতম শিন্দোকপগী মতাংদা, প্রধানমন্ত্রীনা হায়খি মদুদি মহৈরোইশিংগীদমক্তদি চহি চুপ্পা অমগী তাইম-তেবল অমা নত্রগা অকক্নবা মতম অমা শেম্বা অসি চান্নবা ৱাৎলি । মসিবু শেমদোক শেমজিন য়াহন্দুনা মতম চান্ননা শিজিন্নবা মথৌ তাই হায়না মহাক্না মখা তাখি ।
ইন্দোরদা মেত্রো ফগৎহন্নবা, মন্ত্রীমন্দলনা ইন্দোর মেত্রো রেল প্রোজেক্ত (বেঙ্গালী স্ক্ব্যার-বিজয় নাগর-বারৱাসালা-এয়রপোর্ত-পাতাসিয়া-বেঙ্গালী স্ক্ব্যার) রিং লাইনগী অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বেঙ্গালী স্ক্ব্যার-বিজয় নাগর-বারৱাসালা-এয়রপোর্ত-পাতাসিয়া-বেঙ্গালী স্ক্ব্যার ফাউবা কিলোমিতর ৩১.৫৫ শাংবা ইন্দোরগী মরুওইবা মীয়ামগী মফমশিং অমসুং শহরগী মফমশিং শম্নগদবা ইন্দোর মেত্রো রেল প্রোজেক্ত পায়খৎপদা অয়াবা পীরে। অকুপ্পশিং: 1. রিং লাইন অসিগী অশাংবা কিলোমিতর ৩১.৫৫নি। 2. রিং লাইন অসি বেঙ্গালী স্ক্ব্যার-বিজয় নাগর-বারৱাসালা-এয়রপোর্ত-পাতাসিয়া-বেঙ্গালী স্ক্ব্যার ফাউবা ওইগনি। 3. রিং লাইন অসিগী স্তেসন ৩০ লৈগনি। 4. প্রোজেক্ত অসিনা শহর অসিদা অহোংবা, মতম চাবা, অশোয়-অঙাম থোক্লোইদবা চৎথোক-চৎশিনগী খুদোংচাবা ফংহনগনি অমসুং খুদোংথিবা, নুংশিৎ মোৎপা, চৎপগী মতম, ইনর্জী মাংহনবা অমসুং খুন্নাইনা য়াদবা থবকশিং হন্থহনগনি অমসুং শহর পাকথোকপা অমসুং লম শীজিন্নবা নিয়ম চুম্না পাংথোক্তুনা তুংকোইনা চৎনগদবা মওংদা চাউখৎহনগনি। 5. প্রোজেক্ত অসিগী অপুনবা শেনফম লুপা ক্রোর ৭৫০০.৮০ ওইগনি অমসুং প্রোজেক্ত অসি চহি মরিগী মনুংদা লোইশিনগনি। কান্নবশিং: মেত্রো রেল প্রোজেক্ত অসিনা অপুনবা মীশিং লাখ ৩০ লৈবা ইন্দোরদা হকথেংননা নৎত্রগা নাকোইননা কান্নবা পীগনি। কোরিদোরশিং অসিদা রেলৱে স্তেসনশিং, বি আর তি এস স্তেসনশিং, বসশিংগী ফিদ্দর নেতৱার্কশিং, ইন্তরমিদিয়েত পব্লিক ত্রান্সপোর্ত(আই পি তি) অমসুং নন-মোতোরাইজ ত্রান্সপোর্ত(এন এম তি ) লৈগনি। প্রোজেক্ত অসিনা রেন্তেল অমসুং এদভরতাইজমেন্তদগী নন-ফিয়র বোক্স রিভিনিউ লৈগনি অমসুং ত্রান্সিৎ ওরিয়েন্তেদ দিবলপমেন্ত(তি ও দি) অমসুং ত্রান্সফর ওফ দিবলপমেন্ত রাইতস(তি দি আর)গী খুৎথাংদা ভেল্যু কেপচর ফাইনান্সিং (ভি সি এফ) লৈগনি। মেত্রো রেল কোরিদোর অসিগী ময়াদা লৈবা য়ুমশিং প্রোজেক্ত অসিগী কান্নবা ফংগনি অমসুং হায়রিবা মফমশিং অসিগী মীওইশিং শহর অসিগী মফম কয়াদা ত্রেনদা চৎপগী খুদোংচাবা ফংলগনি। রেল লাইন অসিনা মী লন্না তাবা শহর অসিগী মফমশিং অমসুং নৌনা শেমগৎলকপা মফমশিং রেলৱে স্তেসনশিং, এয়রপোর্ত অমসুং এ বি দিগী মখাদা স্মার্ত সিতী প্রোজেক্তকা শম্নহনগনি। খুমাং চাউশিনবা: • প্রোজেক্ত অসি পায়খৎনবা মধ্য প্রদেশ মেত্রো রেল কো লিমিতেদ(এম পি এম আর সি এল) কৌবা এস পি ভি অমা শেম্লে। • ইন্দোর মেত্রো রেল প্রোজেক্তকী শেনফম অসি কেন্দ্র সরকার অমসুং মধ্য প্রদেশ সরকার অনিনা চাং মান্না পুথোক্কনি অমসুং শরুক খরনা লোন ওইনা এসিয়ন দিবেলপমেন্ত বেঙ্ক(এ দি বি) অমসুং ন্যু দিবেলপমেন্ত বেঙ্ক(এন দি বি)না পুথোক্কনি। • দি বি ইঞ্জিনীয়রিং এন্দ কন্সলতিংগা লোয়ননা লুইজ বরজর এস এ এস অমসুং জিওদেতা ইঞ্জিনীয়রিং এস পি এ অসি ইন্দোর মেত্রো রেল প্রোজেক্তকী কন্সলতেন্ত ওইনা হাপ্লে। • অহানবা সিবিল ৱার্ক হৌনবা তেন্দর কৌরে অমসুং অথুবা মতমদা থবক হৌরগনি।
মীয়ামগী অমসুং লাইরবশিংগী খোংথাংশিংদা ইনোৎ

মন্ত্রীমন্দলনা ‘প্রধান মন্ত্রী জন ধন য়োজনা’ মখা চৎথনবগী অয়াবা পীখ্রে ফাইনান্সিয়েল ইনক্লুজনগীদমক্তা নেস্নেল মিশন (পি.এম.জে.দি.ৱাই.) ওগস্ত ১৪, ২০১৮গী মতুংদসু মখা চৎথখিগনি ‘ইমুং খুদিংমক্তগী চহি শুরবা মীওই খুদিংমক’ ফাওবগী একাউন্ত হাংদোকপদা মিৎয়েং লুপা ৫০০০গী লৈরিবা ওভর দ্রাফকী ঙমখৈ হেনগৎহন্দুনা লুপা ১০,০০০ ওইহনবা লুপা ২,০০০ ফাওবগী ওভর দ্রাফকীদমক্তা করিগুম্বা য়ানবা অমত্তা লৈতে ওভর দ্রাফকী খুদোংচাবা লৌনবগী চহিগী ঙমখৈ শেমদোক্তুনা ১৮–৬০গী মহুত্তা ১৮–৬৫ ওইখ্রে ওগস্ত ২৮, ২০১৮গী মতুংদগী হাংদোকপা অনৌবা পি.এম.জে.দি.ৱাই. একাউন্তশিংগী মনুংদা অনৌবা রুপে কার্দ পাইবশিংগী কোভর তৌবা এক্সিদেন্ত ইন্সুরেন্স লুপা লাখ ১দগী হেনগৎতুনা লাখ ২ ওইখ্রে মীয়ামগী অমসুং লাইরবশিংগী ওইবা খোংথাংশিংদা ইনোৎ হাপ্লদুনা প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সেপ্তেম্বর ০৫, ২০১৮দা পাংথোকখিবা মীফমদা ফাইনান্সিয়েল ইনক্লুজনগীদমক নেস্নেল মিশন – প্রধান মন্ত্রী জন ধন য়োজনা (পি.এম.জে.দি.ৱাই.)বু মখাগী অহোংবা অসিগা লোইননা মখা চৎথনবগী অয়াবা পীখ্রেঃ- ফাইনান্সিয়েল ইনক্লুজনগীদমক নেস্নেল মিশন (পি.এম.জে.দি.ৱাই.) অসি ওগস্ত ১৪, ২০১৮গী মতুংদসু মখা চৎথখিগনি। লুপা ৫,০০০গী লৈরিবা ওভর দ্রাফ (ও.দি.)গী ঙমখৈ হেনগৎতুনা লুপা ১০,০০০ ওইহনখ্রে। লুপা ২,০০০ ফাওবগী ওভর দ্রাফকীদমক্তা য়ানবা অমত্তা লৈরোই। ও.দি.গী খুদোংচাবা লৌনবগীদমক চহিগী ঙমখৈ শেমদোক্তুনা ১৮-৬০গী মহুত্তা ১৮-৬৫ ওইরগনি। ‘ইমুং খুদিমক্তগী চহি শুরবা মীওই খুদিংমক’ ফাওবা কোভর তৌবা হেনগৎহন্দুনা ওগস্ত ২৮, ২০১৮গী মতুংদগী হাংদোকপা পি.এম.জে.দি.ৱাই. একাউন্তশিংগী মনুংদা রুপে কার্দ পাইবশিংগীদমক্তা এক্সিদেন্তেল ইন্সুরেন্স কোভর লুপা লাখ ১দগী হেনগৎতুনা লুপা লাখ ২ ওইহল্লগনি। শাফুঃ মিশন অসি মখা চৎথবনা মরম ওইদুনা লৈবাক অসিগী চহি শুরবা মীওইশিং/ইমুং পুম্নমক্না অতৈ শেনমিৎলোনগী ওইবা থবকশিং অমসুং সোসিয়েল সেক্যুরিতী স্কিমশিং ফাওবা য়ৌশিনবা ঙম্ননবা অমসুং লুপা ১০,০০০ ফাওবগী ওভর দ্রাফকা লোইননা য়ামদ্রবদা বেসিক বেঙ্ক একাউন্ত হাংদোকপা ঙমহল্লগনি। মসিদগী মখোয়বু শেনমিৎলোনগী থবকশিংগী মপুং ওইবা লম্বী অদুদা পুরকপগা লোইননা সরকারগী তোঙান তোঙানবা সবসিদী স্কিমশিংগী কান্নবা হেন্না নীংথিজনা পীথোক-পীশিন তৌবদা মতেং ফংলগনি। য়ুম্ফমঃ মীয়ামদা বেঙ্ককী থবকশিং য়ৌহনবা হেনগৎহন্নবা, ফাইনান্সিয়েল ইনক্লুজন হেনগৎহন্নবা অমসুং লৈবাক অপুনবদা ইমুং খুদিংমক্তা য়ামদ্রবদা বেঙ্ক একাউন্ত অমা হাংদোকহন্নবগীদমক প্রধান মন্ত্রী শ্রী নরেন্দ্র মোদীনা ওগস্ত ১৫, ২০১৪দা মহাক্কী নীং খা তম্বগী ৱারোল পীবদা প্রধান মন্ত্রী জন ধন য়োজনা (পি.এম.জে.দি.ৱাই.)গী মিংদা ফানান্সিয়েল ইনক্লুজনগী নেস্নেল মিশন অমা লাওথোকখি। প্রধান মন্ত্রীনা ওগস্ত ২৮, ২০১৪দা জাতিগী থাক্তা ফোর্মেল ওইনা স্কিম অসি হৌদোকখি।
জাপানগী ঙাক-শেল মন্ত্রীনা প্রধান মন্ত্রীগা উনখ্রে

জাপানগী ঙাক-শেল মন্ত্রী শ্রী ইৎসুনোরী ওনোদেরানা ঙসি প্রধান মন্ত্রী শ্রী নরেন্দ্র মোদীগা উনখ্রে। প্রধান মন্ত্রীনা মহাক্না প্রধান মন্ত্রী ওইনা ফম পাইরকপদগী জাপানগা লোইননা কুইনদগী মতেং পীনদুনা লাক্লিবা মরি অদু নীংশিংখ্রে অমসুং চহি খরা অসিদা ভারত অমসুং জাপানগী মরক্তা পাকথোক-চাউথোকহল্লিবা অমসুং চেৎশিহল্লিবা অখন্নবা লাল্লোং অমসুং মালেমগী ওইবা মপাং ওইনবগী মরি অদুবু তরাম্না ওকখি। প্র্ধান মন্ত্রী মোদীনা হায়খি মদুদি ঙাক-শেলগী তেংবাং পীনবা অসি ভারত অমসুং জাপানগী মরিগী মরু ওইরবা য়ুম্বী অমনি। মহাক্না লৈবাক অনিগী মরক্তা তৌনরিবা তোঙান তোঙানবা দিফেন্স দাইলোগ মেকানিজমশিং মপাঙ্গল কলহনবা অমসুং ভারত অমসুং জাপান অনিগী লান্মীশিংগী মরি ফগৎহনবা অদুবু তরাম্না ওকখি। প্রধান মন্ত্রীনা লৈবাক অনিগী মরক্তা দিফেন্স তেক্নোলোজীগী লমদা তেংবাং পীনবগী খোংজেল অদুবুসু থাগৎপা ফোংদোকখি। প্রধান মন্ত্রী মোদীনা মমাংগী চহিদা জাপানগী প্রধান মন্ত্রী শ্রী শিঞ্জো অবেগী মাই পাক্লবা ভারতকী খোংচৎ অদুবু নৌহৌননা নীংশিংখি অমসুং হায়খি মদুদি চহি অসিগী অরোইবদা মহাক্না জাপান্দা চৎননবা খৌরাংনা ঙাইরি।
মন্ত্রীমন্দলনা ভারত অমসুং ইন্দোনেসিয়াগী মরক্তা ফার্মাসুতিকেল পোত্থোকশিং, ফার্মাসুতিকেল সবস্তেন্সশিং, বাইওলোজিকেল পোত্থোক অমসুং কোস্মেতিক্স রেগুলেতরী ফঙ্কসনশিংগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল দ্রগস স্তেন্দর্দ কন্ত্রোল ওর্গনাইজেসন (সি.দি.এস.সি.ও.), ইন্দিয়া অমসুং নেস্নেল এজেন্সী ফোর দ্রগ এন্দ ফুদ কন্ত্রোল (বি.পি.ও.এম.), ইন্দোনেসিয়াগী মরক্তা ফার্মাসুতিকেল পোত্থোকশিং, ফার্মাসুতিকেল সবস্তেন্সশিং, বাইওলোজিকেল পোত্থোক অমসুং কোস্মেতিক্স রেগুলেতরী ফঙ্কসনশিংগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী মে ২৯দা জকার্তাদা খুৎয়েক পীনখি। য়ানা ৱারোল অসিনা অমনা অমগী রেগুলেতরীগী মথৌ তাবশিং অদু হেন্না মমুৎ তানা খঙমিন্নদুনা লৈবাক অনিমক্তা কানবা ফংহল্লগনি হায়না থাজবা থম্লি। মসিনা ভারতকী ফার্মাসুতিকেল পোত্থোকশিং এক্সপোর্ত তৌবদসু লায়থোকহল্লগনি। মসিনা লৈবাক অনিগী মরক্তা মহৈ য়ান্না তেংবাং পীননবা অমসুং ইনফোর্মেশন একচেঞ্জ তৌনবগীদমক ফ্রেমৱার্ক অমসু লিংখৎলগনি। মখা তানা মসিনা লৈবাক অনিমক্কী রেগুলেতরী ওথোরিতীশিংগী মরক্তা হেন্না মমুৎ তানা খঙমিন্নবদা লাইথোকহল্লগনি। য়ুম্ফম: সি.দি.এস.সি.ও. অসি দিপার্তমেন্ত ওফ হেল্থ এন্দ ফেমিলী ৱেলফেয়রগী ওফিস্তা এতেচ তৌবা দাইরেক্তোরেৎ জেনরেল ওফ হেল্থ সর্বিসেসকী সবওর্দিনেৎ ওফিস অমনি অমদি ভারত্তা দ্রগস, মেদিকেল দিভাইসশিং অমসুং কোস্মেতিকশিংগী নেস্নেল রেগুলেতরী ওথোরিতীনি। বি.পি.ও.এম.না পোত্থোকশিং অসি ইন্দোনেসিয়াদা রেগুলেৎ তৌই।
প্রধানমন্ত্রীনা পিএমও অমসুং এসপিজি ওফিসিয়েলশিংগা উন্নখ্রে

লোক কল্যান মার্গতা ঙসি প্রধানমন্ত্রী শ্রী নরেন্দ্র মোদীনা পিএমও ওফিসিয়েলশিং অমসুং এসপিজি পর্সোনেলশিংগা উন্নদুনা অনৌবা চহিগী য়াইফ পাওজেল পিন্নখ্রে । থৌরম অদুদা চাওরাক্না মীওই ১০০০ না শরুক য়াখি । মখোয়না পাংথোক্লিবা অফবা থবকশিং অদুগীদমক প্রধানমন্ত্রীনা থাগৎপা ফোংদোকখি অমসুং মখা তানা চৎথনবশু পুক্নিং থৌগৎখি ।
মন্ত্রীমন্দলনা সেন্ত্রেল ইন্দস্ত্রীএল সেক্যুরিতী ফোর্সকী গ্রুপ ‘এ’ এক্সেক্যুতিব কেদরগী কেদর রিভ্যু অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল ইন্দস্ত্রীএল সেক্যুরিতী ফোর্স (সিআইএসএফ) কী গ্রুপ ‘এ’ এক্সেক্যুতিব কেদরগী কেদর রিভ্যু অদু অয়াবা পিখ্রে । মসিনা সিআইএসএফকী সেনিয়ার দ্যুতি পোস্তশিংদা সুপরভাইজরি স্তাফ হেঙ্গৎহন্নবা এদিস্নেল কম্মান্দেন্তদগী এদিস্নেল দাইরেক্তর জেনরেল রেঙ্কশিং ফাওবগী তোঙান তোঙানবা রেঙ্কশিংদা পোস্ত ২৫ শেম্বা ঙমহল্লগনি । সিআইএসএফ কেদর নৌনা শেমদোকপনা গ্রুপ ‘এ’ পোস্ত অসি এদিস্নেল দাইরেক্তর জেনরেলগী পোস্ত ২, ইন্সপেক্তর জেনরেলগী পোস্ত ৭, দিপুতি ইন্সপেক্তর জেনরেলগী পোস্ত ৮ অমসুং কমান্দেন্তকী পোস্ত নিপাল হেঙ্গৎতুনা ১২৫২ দগী ১২৭৭ ওইরগনি । ইম্পেক্ত: সিআইএসএফদা মসিগী গ্রুপ এ পোস্তশিং শেম্লবা মতুংদা, ফোর্স অসিগী সুপরভাইজরি ইফিসেন্সি অমসুং কেপাসিতী বিলদিং হেঙ্গৎহল্লগনি । হায়রক্লিবা পোস্তশিং অসি মতম চানা শেমবনা ফোর্স অসিদা গ্রুপ এ পোস্তশিংগী কেদর রিভ্যু তৌবনা মসিগী সুপরভাইজরি লোয়ন লোয়ননা এদমিনিস্ত্রেতিব কেপাবিলিতীশিং হেঙ্গৎহল্লগনি । য়ুমফম: সিআইএসএফ এক্ত ১৯৬৮ অসি ইং ১৯৮৩ দা এমেন্দ তৌদুনা ফোর্স অসি কেন্দ্রগী আর্ম ফোর্স অমা ওইনা লাওথোকখিবদগী সিআইএসএফ অসি হৌদোকখি । সিআইএসএফকী অশেংবা থৌদাং অদুদি পব্লিক সেক্তর অন্দরতেকিংশিংগী মরন মথুম ঙাক শেনবনি । এক্ত অসি মখা তানা ইং ১৯৮৯, ১৯৯৯ অমসুং ২০০৯ দা মখা তানা এমেন্দ তৌদুনা প্রাইভেত সেক্তর য়ুনিতশিং অমসুং কেন্দ্র সরকারনা য়েংশিনবা অতোপ্পা দ্যুতিশিংদা চার্তর ওফ দ্যুতীজ অমসুং সেক্যুরিতী হেঙ্গৎহল্লে । সিআইএসএফ অসি ইং ১৯৬৯ দা বতালিয়ল অহুম খক্কা লোয়ননা লিংখৎখি । ১২ রিজার্ব বতালিয়ন অমসুং ঐছক্যুআরশিং নত্তনা অতোপ্পা সিএপিএফশিং অদুগুম্না বতালিয়ন পেতর্ন অমা সিআইএসএফকী লৈতে । হৌজিকমক্কী ওইনা ফোর্স অসিনা লৈবাক্কী মফম কয়াদা ইন্দস্ত্রিএল অন্দরতেকিং ৩৩৬ (এয়ারপোর্ত ৫৯ য়াওনা) দা সেক্যুরিতী পিরি । ইং ১৯৬৯ দা স্ত্রেঙত ৩১৯২ গা লোয়ননা হৌদোকখিবা অদুগুম্লবা ফোর্স অদু ৩০.০৬.২০১৭ ফাওবদা স্ত্রেঙত ১,৪৯,০৮৮ য়ৌরে । সিআইএসএফকী হেদক্বাতর্স অসি দিল্লিদা লৈ । ওর্গনাইজেসন অসি দিজিনা লুচিংই মদু এক্স-কেদর পোস্ত অমনি ।
ভারত রত্ন শ্রীঅতল বিহারী ভাজপেয়ী ইকায়খুম্নবা উৎপা ওইনা প্রধান মন্ত্রীনা নীংশিং শেলয়েক অমা ফোংখ্রে

হান্নগী প্রধান মন্ত্রী ভারত রত্ন শ্রী অতল বিহারী ভাজপেয়ী ইকায় খুম্নবা উৎপা ওইনা ঙসি প্রধান মন্ত্রী নরেন্দ্র মোদীনা নীংশিং শেলয়েক অমা ফোংখ্রে। থৌরম অদুদা মহাক্না হায়খি, ভাজপেয়ী অসি ঐখোয়গী ইরক্তা লৈত্রে হায়বা ঐখোয়গী ৱাখল অসিনা থাজবা ঙমদে। মহাক লৈবাক অসিগী কাংলুপ খুদিংমক্না নুংশিখি। মহাক্না হায়খি, ভাজপেয়ীগী খোঞ্জেল অসি মীয়ামগী খোঞ্জেল ওইদুনা লৈখি। ৱাঙাংলোয় অমা ওইনা মহাক্কী লাম্বা লৈতে। মহাক অসি ঐখোয়গী লৈবাক্কী খ্বাইদগী ফবা ৱাঙাংলোয়শিংগী মরক্ত অমনি। নরেন্দ্র মোদীনা হায়খি, ভাজপেয়ীগী শাংলবা মতম ওপোজিসন ওইনা লৈখি অদুবু মতম চুপ্পদা মহাক্না লৈবাক্কী য়াইফনবা ৱা ঙাংখি। প্রধান মন্ত্রীনা হায়খি, গনতন্ত্রনা খ্বাইদগী মকোক ওইবা ভাজপেয়ীনা পামখি। ঐখোয় খুদিংমক্তা ভাজপেয়ীনা ইথিল পীদুনা লৈহৌরগনি।
গুদস এন্দ সর্বিস তেক্স নেতৱার্কতা সরকারনা মপু ওইবা হেনগৎহনবা অমসুং হৌজিক চৎনরিবা স্ত্রকচর অসি হোংদোকপদা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা গুদস এন্দ সর্বিস তেক্স নেতৱার্ক(সি এস তি এন) অসি সরকারনা মপু ওইবা হেনগৎহনবা অমসুং হৌজিক চৎনরিবা স্ত্রকচর অসি হোংদোকপা মখাগী থৌরাং অসিদা য়ারে: জি এস তি এনদা নন–গভরমেন্ত ইন্সতিত্যুসনশিংনা পায়রিবা চাদা ৫১গী ইকুইতি পুম্নমক কেন্দ্র অমসুং রাজ্য সরকারশিংনা চপ মান্ননা পায়শিনবা অমসুং লনাই কম্পেনীশিংনা পায়রিবা ইকুইতিশিং লৌশিন্নবা জি এস তি এন বোর্দনা থবক হৌবদা অয়াবা পীবা। কেন্দ্রনা চাদা ৫০ অমসুং রাজ্যনা চাদা ৫০ পায়দুনা সরকারনা পুন্না চাদা ১০০ ইকুইতিগী মপু ওইনবা জি এস তি এন শেমদোকপা। কেন্দ্র অমসুং রাজ্যশিংদগী দিরেক্তর ৩ হাপচিন্দুনা হৌজিক লৈরিবা জি এস তি এনগী মওং হোংদোকপদা অয়াবা পীবা অমসুং বোর্দ ওফ দিরেক্তরশিং অমসুং চেয়রমেন অমসুং সি ই ওনা অতোপ্পা মনিং তম্বা বোর্দ ওফ দিরেক্তর ৩ হাপ্পা য়ারে। মতৌ অসুম্না অপুনবা দিরেক্তর ১১ সুরে।
সেপ্তেম্বর ৩০দা প্রধানমন্ত্রী গুজরাত্তা চৎকনি

২০১৮গী সেপ্তেম্বর ৩০দা প্রধানমন্ত্রী নরেন্দ্র মোদী গুজরাত্তা চৎকনি। প্রধান মন্ত্রীনা অনন্দা অমুলগী খ্বাইদগী নৌবা চোকোলেত প্লান্ত য়াওনা অনৌবা ফুদ প্রোসেসিংগী খুদোংচাবশিং শঙ্গাগনি। প্রধান মন্ত্রীনা অনন্দ এগ্রিকলচরেল য়ুনিভর্সতীগী ফুদ প্রোসেসিং সেন্তরগী ইনকুবেসন সেন্তর কম সেন্তর ওফ এক্সলেন্স অমসুং মুজকুবা খুঙ্গংদা সোলর কোওপরেতিব সোসাইতী অমা হাংদোক্কনি। প্রধান মন্ত্রীনা অনন্দ অমসুং খাত্রাজদা অমুল মেনুফেকচরী য়ুনিতশিং পাকথোক-চাউথোক্নবা উরেপ-উয়ুং তমগনি। মহাক্না মফম অদুদা মীয়ামদা ৱা ঙাংগনি। অদুদগী প্রধান মন্ত্রী অনজারদা চৎকনি। মহাক্না মুন্দ্র এল এন জি তরমিনেল, অনজার-মুন্দ্র পাইপলাইন প্রোজেক অমসুং পালানপুর-লাই—বারমর পাইপলাইন প্রোজেক হাংদোক্কনি। মহাক্না মফম অদুদা মীয়ামদা ৱা ঙাংগনি। মদুগী তুংদা প্রধান মন্ত্রী রাজকোত্তা থুংগনি। মহাক্না মহাত্মা গান্ধী ম্যুজম হাংদোক্কনি। রাজকোতকী অলফ্রেদ হায় স্কুলদা লৈবা ম্যুজম অসি মহাত্মা গান্ধীগী অঙাং ওইরিঙৈ মতমগী মরুওইবা শরুক অমনি। মসিনা গান্ধীগী ৱাখল্লোনশিং শন্দোকপদা মতেং ওইগনি। প্রধান মন্ত্রীনা মীয়ামগী য়ুম ৬২৪ শানবগী হাউসিং প্রোজেক অমা থবক হৌনবগী মাইখুম হাংদোক্কনি। কান্নবা ফংলবা ইমুং ২৪০গী ই-গৃহ প্রভেস্তা মহাক্না শরুক য়াগনি। নিউ দিল্লিদা হল্লকত্রিঙৈ মমাংদা, প্রধান মন্ত্রীনা মহাত্মা গান্ধী ম্যুজম য়েংগনি।
মালেমগী তোইলেত দেদা প্রধান মন্ত্রীগী পাউজেল

মখাগী অসি মালেমগী তোইলেত দেদা প্রধান মন্ত্রী নরেন্দ্র মোদীনা পীবা পাউজেলগী মপুং ফাবা ৱারোলনি। “ঙসি মালেমগী তোইলেত দেনা লাকপদা, লৈবাক শীনবা থুংনা লুবা-নানবা অমসুং অমাং-অশোয় লোইশিন্নবা ঐখোয়না থাজবা পীখিবা অদু অমুক হন্না ঐখোয়না ফিরেপ লৌরি। হৌখিবা চহি মরি অসিদা শিংথানিংঙাই ওইবা মওংদা অমাংশঙ শাবগী থবক পায়খৎলকপদা ভারত্তা লৈরিবা ঐখোয় খুদিংমক চাউথোকচবা পোকই। হেন্না নানবা অমসুং অমাংশঙগী খুদোংচাবা হেন্না ফংবা ভারত অমা ওইহন্নবা খোঙজং অসি মীয়ামগী খোঙজং অমনি। মসিগী খোঙজং অসিদা মরুওইনা নুপীশিং অমসুং নহারোলশিংনা লমজিংদুনা ভারতমচা ক্রোর ১৩০গী ইহৌনি। স্বচ্ছ ভারত অমগীদমক মঙলান মঙফাওন্নবা থবক তৌরিবশিংদা ঐনা থাগৎচরি”।
ইরান অমসুং ইরাক্তা যুহা হাবগী থৌদোক্তা লৈখিদ্রবশিংগী মফমদা প্রধানমন্ত্রীনা অৱাবা ফোংদোকখ্রে

য়ুহা হাবগী থৌদোক্না শোকহল্লবা ইরান অমসুং ইরাক্তা লৈখিদ্রবশিংগী মফমদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধানমন্ত্রীনা হায়খি,“শাথিরবা য়ুহা হাবগী থৌদোক্না শোকহল্লবা ইরান অমসুং ইরাক্তা লৈখিদ্রবাশিগী মফমদা ঐহাক্না অৱাবা ফোংদোকচরি । শোক্লবশিং অদু অথুবা মতমদা ফগৎলক্নবা ঐহাক্না খুরুমজরি ।”
ম্যানমার স্তেত কাউন্সিলর দো ওং সান সু কিদা প্রধানমন্ত্রীগী খুদোল

প্রধানমন্ত্রী শ্রী নরেন্দ্র মোদীনা ঙসি ম্যানমার স্তেত কাউন্সিলর দো ওং সান সু কিদা মদু মহাক্না ইন্দিয়ান ইন্সতিট্যুত ওফ এদভান্স স্তদি শিমলাদা ১৯৮৬কী মে থাদা ফেল্লোশিপকীদমক লানখৎখিবা ওরিজিনেল রিসার্স প্রপোজেলগী অখন্নবা রিপ্রদক্সন অমা প্রজেন্ত তৌখ্রে । রিসার্স প্রপোজেল অদুগী তাইতলনা “দি গ্রোথ এণ্ড দিবলপমেন্ত ওফ বর্মিজ এণ্ড ইন্দিয়ান ইন্তেলেকচুয়েল ত্রেদিসনস অন্দর কোলোনিজম: এ কম্প্রেতিব স্তদি” কৌখি ।
মন্ত্রীমন্দলনা প্রগতি মৈদান্দা প্রাইভেৎ সেক্তর য়াওনা অহুমশুবা পার্তীনা হোতেল শাবা অমসুং চলাইনবগীদমক লম একর ৩.৭ মোনীতাইজেসন তৌবা, এল.এন্দ.দি.ও.না শোনবা মমল কোকপীনবা লোইননা রেল মন্ত্রালয়না হেনগৎহনখিবা লমগী মমল কোকপীনবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা প্রগতি মৈদান্দা ইন্দিয়া ত্রেদ প্রমোসন ওর্গনাইজেসন (আই.তি.পি.ও.)না লম একর ৩.৭০গী মোনীতাইজেসন তৌবদা অয়াবা পীখ্রে। থবক অসি নুং পান উবা মমল হুন্নবগী থোংদা প্রাইভেৎ সেক্তর য়াওনা অহুমশুবা পার্তীনা হোতেল শাবা অমসুং চলাইনবগীদমক চহি ৯৯গী লীজদা পাইখৎকনি। খোংথাং অসি প্রগতি মৈদানগী চাউখৎ-থৌরাংগী ফেজ -১গী শরুক্নি, হায়বদি অপুনবা এগজিবিসন-কম-কনবেন্সন সেন্তর (আই.ই.সি.সি.)গী শরুক্নি। মসিগী অয়াবা লুপা ক্রোর ২২৫৪গী শেনফমগা লোইননা জনুৱারী ২০১৭দা মন্ত্রীমন্দলগী ইকোনোমিক এফিয়রনা পীখিবনি। আই.ই.সি.সি. প্রোজেক্তকী মনুং চন্না মীওই লিশিং তরেৎ ফম্বা চনবা, স্ক্ব্যার মীতর ১,০০,০০০ চাউবা এগজিবিসন তৌফম অমসুং গাড়ী ৪৮০০ চনবা বেজমেন্ত পার্কিংগী খুদোংচাবগা লোইননা মালেমগী থাক্তা খ্বাইদগী নৌবা এগজিবিসন-কম-কনবেন্সন সেন্তর শাননবা ৱাফম য়াওরি। প্রগতি মৈদানগী নাক-য়েৎকী লমশিংদা চৎথোক-চৎশিনগী অচিনবা কোকহন্নবা পাইখৎপা খোংথাংশিং অসিনা লমদম অসোমদা চিনবা হন্থহল্লগনি। লম মোনীতাইজেসন তৌবগী থোংদা হেনগৎখিবা ফন্দ অদু আই.ই.সি.সি. প্রোজেক্তকী ফন্দ থাদনবগী পাম্বৈ অমা ওইনা শিজিন্নগনি। আই.ই.সি.সি. প্রোজেক্ত অসি ললোন-ইতিক তৌবা য়োকখৎনবগীদমক অৱাংবা থাক্কী মীফমশিং লোইননা এগজিবিসন/থৌরমশিংবু শিল্লাংনবগীদমক কেন্দ্র সরকার অমসুং রাজ্য সরকারশিংগীদমক্তা মথৌ তাই। আই.ই.সি.সি. প্রোজেক্ত অমসুং চৎথোক-চৎশিন্দা চিনবা কোকহন্নবগী থবক খোংজেল য়াংনা পাইখৎলি। আই.তি.পি.ও.না হায়খি মদুদি প্রোজেক্ত অপুনবা সেপ্তেম্বর ২০১৯ ফাওবদা লোইশিনবা য়াবগী থাজবা লৈ। আই.ই.সি.সি. প্রোজেক্ত অসিদগী ভারতকী ত্রেদ অমসুং ইন্দস্ত্রীদা কান্নবা ফংলগনি অমসুং ভারতকী মীরমগী ললোন ইতিক তৌবা হেনগৎহনবদা মতেং ওইরগনি।
মন্ত্রীমন্দলনা ভোপাল মেমোরিয়েল হোস্পিতাল এন্দ রিসর্স সেন্তর, ভোপালদা থবক তৌরিবা জেনরেল দ্যুতি মেদিকেল ওফিসারশিং, স্পিসিয়েলিস্ত গ্রেদ দোক্তরশিং অমসুং তিচিং মেদিকেল ফেকল্তিগী থবক্কতগী পোত্থাবগী চহি শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভোপাল মেমোরিয়েল হোস্পিতাল এন্দ রিসর্স সেন্তর, ভোপালদা থবক তৌরিবা জেনরেল দ্যুতি মেদিকেল ওফিসারশিং, স্পিসিয়েলিস্ত গ্রেদ দোক্তরশিং অমসুং তিচিং মেদিকেল ফেকল্তিগী থবক্কতগী পোত্থাবগী চহি সেন্ত্রেল হেল্থ সর্বিসেসকী দাক্তরশিং অমসুং অতোপ্পা কেন্দ্র সরকারগী হোস্পিতালশিং/ইন্সতিত্যুৎশিংদা থবক তৌরিবা দাক্তরশিংগুম্না চহি হুমফুমঙাদা শাংদোকহন্নবা হকশেল অমসুং য়াইফ য়ুম্বাল মন্ত্রালয়গী দিপার্তমেন্ত ওফ হেল্থ রিসর্সনা হায়জরকপা অদুদা অয়াবা পীখ্রে। সেন্ত্রেল হেল্থ সর্বিসেসকী জেনরেল দ্যুতি মেদিকেল ওফিসারশিং অমসুং তিচিং, নন-তিচিং অমসুং পব্লিক হেল্থ সব-কেদর্স য়াওনা স্পিসিয়েলিস্তশিংগী থবক্তগী পোত্থাবগী চহি অসি ২০১৮গী জনুৱারিদা থোকপা নোতিফিকেসন অমদা চহি হুমফুমঙাদা হেঙ্গৎখি। সরকারগী ৱারেপ অসিনা ভোপাল মেমোরিয়েল হোস্পিতাল এন্দ রিসর্স সেন্তরদা ফেকল্তি অমসুং স্পিসিয়েলিস্ত দাক্তরশিংগী অৱাৎপা লৈরিবা অদু মেন্সিনবা ঙম্লগনি অমদি ভোপাল গ্যাস ত্রেজেদিগী ভিক্তিমশিং অমসুং মখোয়গী ইমুং মনুংগী মীওইশিংদা অনাবশিংগী সেবা হেঙ্গৎহল্লগনি।
মন্ত্রীমন্দলনা ভারত অমসুং সুরিনেমগী মরক্তা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং সুরিনেমগী মরক্তা ইলেক্তোরেল প্রোসেসকী ওর্গনাইজেস্নেল অমদি তেক্নিকেল দিবেলপমেন্তকী লমদা ৱাখল্লোন অমসুং এক্সপরিয়েন্স একচেঞ্জ তৌবা; ইনফোর্মেশন, কেপাসিতী বিলদিং, পর্সনেলশিংগী ত্রেনিং, চাং নাইনা তাথোক তাশিন তৌবা অসিনচিংবা য়াওনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসিনা বাইলেতরেল কোওপরেসন প্রমোৎ তৌদুনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা সুরিনেম এনভিসেজিং কোওপরেসনগীদমক তেক্নিকেলগী ওইবা মতেং/কেপাসিতী সপোর্ত শেমগৎনবা মীৎয়েং থম্লি।
প্রধান মন্ত্রীনা হয়েং সেপ্তেম্বর ২০দা ইন্দিয়া ইন্তর্নেস্নেল কনভেন্সন অমসুং এক্সপো সেন্তর, দ্বারকা উরেপ-উয়ুং তমগনি

প্রধান মন্ত্রী শ্রী মরেন্দ্র মোদীনা হয়েং নই দিল্লীগী দ্বারকাদা ইন্দিয়া ইন্তর্নেস্নেল কনভেন্সন অমসুং এক্সপো সেন্তর (আই.আই.সি.সি.)গী উরেপ-উয়ুং তমগনি। মতুংদা প্রধান মন্ত্রীনা থৌরম অদুদা শরুক য়াবা মীয়ামদা ৱা ঙাংগনি। নই দিল্লীগী দ্বারকা সেক্তর-২৫দা শাগদৌরিবা সেন্তর অসি মালেমগী থাক্কী এগজিবিসন-কম-কনভেন্সন সেন্তর ওইগনি মসিদা ফাইনান্সিয়েল, হোস্পিতালিতী অমসুং রিতেল সর্বিসশিং ফংহনগনি। প্রোজেক্ত অসিগী হোৎতোক্লবা শেনফম অসি লুপা ক্রোর ২৫,৭০০নি। প্রোজেক্ত অসি কমর্স অমসুং ইন্দস্ত্রী মন্ত্রালয়গী ইন্দস্ত্রিয়েল পোলিসী অমসুং প্রমোসন বিভাগকী মখাদা ১০০% সরকারগী ওইবা ইন্দিয়া ইন্তর্নেস্নেল কনভেন্সন অমসুং এগজিবিসন সেন্তর লিমিতেদনা থবক পাইখৎকনি।